VS000720
Datum: 1994-12-01T01:00:00.000+01:00
datum_sodbe_i_stopnje: 1996-02-29T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe glave in možganov in njihove posledice - poškodbe rok in ramenskega obroča in njihove posledice
fischer: srednje hudi primeri
odskodnina: 1050000 SIT
opombe: II Ips 245/97. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

ni opredeljeno

## Škodni dogodek

Kot sopotnica se je poškodovala v prometni nesreči.

## Poškodba

Udarnina levega lica, zlom leve ličnice, podplutba levega očesa, manjčutnost levega očesnega živca in udarnina komolca.

## Telesne bolečine

500000 SIT V zvezi s poškodbo glave je trpela telesne bolečine različne intenzivnosti, ki so v strnjenem bolečinskem obdobju trajale 41 dni, od tega 3 dni hude, 3 dni občasne hude, 14 dni občasne srednje hude ter tri tedne občasne pojenjajoče. V zvezi s poškodbo komolca je trpela telesne bolečine različne intenzivnosti, ki so v strnjenem bolečinskem obdobju trajale dva meseca in pol, od tega 14 dni hude in dva meseca občasne. V komolcu je ostala trajna zatrdlina, zaradi katere bo trpela tudi občasne bodoče bolečine, obraz pa jo bo bolel ob spremembah vremena, ob grizenju trde hrane in ob drugih dejavnikih.

#### Nevšečnosti med zdravljenjem

Morala je na več pregledov, slikanj, 14 dni je jedla le pasirano hrano, oteklina in podplutba sta izginili po treh tednih, pojav dvojnega vida na poškodovanem očesu po dobrem mesecu dni.

## Strah

150000 SIT Tožnica je utrpela močan primarni strah ob škodnem dogodku in sekundarni strah kot zaskrbljenost za izid zdravljenja, ki je trajal še 7 dni.

## Zmanjšanje življenjske aktivnosti

400000 SIT Tožnica ima in bo imela težave pri težjih dvoročnih opravilih, kar velja tako za delo v gospodinjstvu kot na vrtu.

---

ZOR člen 200, 203